Na temelju članka 31. stavka 3. Zakona o postupanju s nezakonito izgrađenim zgradama (NN 86/12, 143/13, 65/17 i 14/19), te članka 31. Statuta Općine Veliki Bukovec, („Službeni vjesnik Varaždinske županije“ broj 41/21), Općinsko vijeće Općine Veliki Bukovec na svojoj 26. sjednici održanoj dana 11.12.2023. godine donosi

PROGRAM

utroška sredstava od naknade za zadržavanje nezakonito izgrađenih

zgrada u prostoru u 2024. godini

Članak 1.

Zakonom o postupanju s nezakonito izgrađenim zgradama (NN 86/12, 143/13, 65/17 i 14/19) propisano je da „trideset posto sredstava naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se prepisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave“ stoga se ovim Programom utvrđuje namjena i kontrola korištenja naknade za zadržavanje nezakonito izgrađene zgrade u prostoru, a koja je prihod Proračuna Općine Veliki Bukovec u 2024. godini.

Članak 2.

U Proračunu Općine Veliki Bukovec za 2024. godinu planiraju se sredstva naknade za zadržavanje nezakonito izgrađene zgrade u prostoru u iznosu od 4.000,00 eura a utrošit će se za:

* troškove izrade prostorno – planske dokumentacije

Članak 3.

Ovaj Program primjenjuje se u razdoblju od 01.01.2024. do 31.12.2024. godine, a objavljuje se u “Službenom vjesniku Varaždinske županije”.

Slika na kojoj se prikazuje simbol, emblem, crveno, logotip

Opis je automatski generiran

REPUBLIKA HRVATSKA

VARAŽDINSKA ŽUPANIJA

Slika na kojoj se prikazuje ukrasni isječci, simbol, ptica, ilustracija

Opis je automatski generiran

OPĆINA VELIKI BUKOVEC

Općinsko vijeće

KLASA: 400-02/23-01/03 PREDSJEDNICA OPĆINSKOG VIJEĆA

URBROJ: 2186-28-01-23-1 Jasenka Zdelar, dipl. iur., v.r.

Veliki Bukovec, 11.12.2023. g.